*Молитва святой преподобной Манефе Гомельской*

**О,** **преподобная мати наша Манефо, Гомельския земли похвало и всея Беларуси украшение! Ты, свято и праведно пожив на земли, чистою душею твоею в Небесных обителех в лике святых ныне пребываеши, а нам, верным чадам Православныя Церкви, нетленныя мощи своя оставила еси, и о всех, кто с верою и надеждою притекает к ним, невидимо молишися Богу и подаеши вся полезная ко спасению нашему!**

**Киими достойными похвалы прославим Тя или како наречем Тя, мати наша Манефо? Ты бо всем сердцем возлюбила еси православныя люди, сама же день и нощь в Законе Господнем поучалася еси и добрым примером во служении ближним была еси.   
 Славим убо тя, преподобная мати наша Манефо, яко имеем тя милостивую утешительницу всем скорбящим, безмездного врача недугующим и неустанную предстательницу пред Престолом Божиим о спасении всех верующих во Христа Спасителя и Бога нашего, Ему же подобает всякая слава, честь и поклонение Отцу и Сыну, и Святому Духу, ныне и присно и во веки веков. Аминь.**